toutes celes qui sont entor lui . & si pense de faire chose ki li plaise & parole
a ygerne si comme tu ses que mestier mest . Ore laisies fait ulfins car iou en
ferai mon pooir . [col. /]

Ensi a li rois parle a ulfin & il dist sire amors ne garde raison contre sa
uolente faire . mais gardes bien que vous soies bien del due & que
vous li fachies compaignie al plus que vous porres & iou penserai de parler
a ygerne & li rois li dist que ce saura il bien faire & ensi lont il enpris . &
li rois fist moult grant ioie al due tous les . viij . iors & a sa compaignie &
li dist & fist quanques il li plot si li douna maint bel ioel a lui & a ses com-
paignons . & ulfins parla a ygerne si li dist tels choses quil quida que miex 10
li peusent plaire ' & li aporta par maintes fois de biaus ioiaus . & ygerne sen
desfendoit & nen vaut nul prendre . & tant que a vn ior auint que ygerne
tint vlfin a conseil & li dist vlfin por coi me uoles uous douner ces ioiaus &
ces biaus dons . & ulfins respont por uostre grant biaute & por uostre bele
contenance ne ie ne vous puis riens douner que tous li auoirs del roialme de 15
logres est uostre & tout li cors des preudomes sont a uostre plaisir & a uostre
uolente faire & ygerne li demande comment . & ulfins li dist por ce que vous
aues le cuer de celui a qui tout li autre sont obeisant & ces cuers est uostres
& obeist a vous . & par ceste raison sont tout li autre cuer en uostre merci.
